14/06/2010 | Administración LocalMunicipal
Zas
Aprobación definitiva Ordenanza fiscal reguladora da taxa por servizo de recollida, retirada e inmobilización de vehículos na vía pública

Queda automáticamente elevado a definitivo o Acordo plenario do Concello de Zas sobre a aprobación provisional da Ordenanza fiscal reguladora da taxa pola prestación do servizo de recollida, retirada e inmobilización de vehículos na vía pública, o non presentarse reclamacións durante o prazo de exposición ao público. Transcríbese o texto íntegro da citada ordenanza: Este Concello conforme ao autorizado polo artigo 106 da Lei 7/1985, do 2 de abril, Reguladora das Bases do Réxime Local, e dacordo co previsto no nos artigos 15 a 19 en relación cos artigos 20 e seguintes do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a taxa por recollida de vehículos, que se rexerá por esta ordenanza fiscal.1.- O feito impoñible está constituído pola prestación dos servizos municipais seguintes: a) Os conducentes á retirada das vías urbanas daqueles vehículos aparcados en zonas non permitidas ou que perturben a circulación das mesmas, ou estacionados en zonas que posúan vados conforme a Ordenanza reguladora dos mesmos así coma cando o sinale a respectiva Ordenanza Reguladora do Aparcamento, en caso de existir. b) Retirada daqueles vehículos que constitúan perigo ou causen graves perturbacións á circulación ou ao funcionamento dalgún servizo público, así coma aos presuntamente abandonados. c) Os consistentes no depósito de vehículos en dependencias ou baixo vixilancia municipal, sexa como consecuencia da súa inmobilización por delitos contra a seguridade vial ou por outros motivos.2.- Os servizos mencionados son de recepción obrigatoria e prestaranse de oficio ou en virtude de denuncia particular. Este tributo retribuirase, nacendo a obriga de contribuír, coa iniciación da prestación do servizo. Entenderase que se iniciou a prestación do servizo cando, detectado o vehículo infractor, se inicien as labores para a súa recollida, inmobilización e/ou vixilancia. Esta poderá ser suspendida no caso de que o condutor infractor satisfaga no mesmo momento o custo da taxa e mobilice o vehículo de seguido a fin de que o mesmo deixe de orixinar a anomalía pola que se aplica a taxa, sempre que tal retirada fose posible segundo a normativa de tráfico e seguridade vial.1.- Son suxeitos pasivos, e por tanto, responsables dos gastos que se orixinen como consecuencia da retirada, as persoas físicas e xurídicas e as entidades a que se refire o artigo 35 da LXT, titulares dos vehículos, os cales deberán abonalos ou garanti-lo seu pagamento, como requisito previo á devolución do vehículo, sen prexuízo do dereito que lle asiste a recorrer.2.- Serán suxeitos pasivos substitutos os condutores dos vehículos. Son responsables solidarios da obriga de contribuír do suxeito pasivo, as persoas físicas ou xurídicas a que se refiren os artigos que correspondan da LXT.1.- As cotas tributarias a aboar pola retirada de vehículos son as seguintes: a) Motocicletas, motocarros e vehículos análogos: 10 € b) Turismos e furgonetas cun peso máximo con carga de ata 1.100 kg: 40 € c) Vehículos e furgonetas con carga superior a 1.100 kg e ata 2.500 kg: 50 € d) Vehículos de tonelaxe, con carga superior a 2.500 e ata 4.500 kg: 60 € e) Vehículos de tonelaxe, con carga superior a 4.500 kg: 84 € 2.- No caso de que non se produza o traslado do vehículo por se facer cargo do mesmo o suxeito pasivo antes da saída do coche-guindastre para o depósito, as cotas sinaladas no apartado anterior reduciranse no 50 por 100.3. Cotas por depósito de vehículos. Os vehículos retirados da vía pública devengarán por cada día ou fracción de estadía no depósito municipal, a cota seguinte: a) Por vehículo, furgoneta e semellantes: 8 € b) Por motocicletas e semellantes: 2 € A tarifa anterior reducirase nun 50 % cando o vehículo sexa retirado nas 24 primeiras horas de custodia. Cando o depósito non teña lugar nos almacéns ou locais municipais, repercutirase o exceso do seu custo sobre a cota sinalada anteriormente.1.- Non se recoñece exención ou bonificación algunha, agás as expresamente previstas en normas con rango de Lei e as derivadas da aplicación de Tratados internacionais.2.- Non quedarán suxeitos ao pagamento da taxa, os vehículos substraídos, circunstancia que deberá acreditarse mediante a aportación da copia da correspondente denuncia formalizada consonte o artigo 71.2 do Real decreto lexislativo 339/1990. O pagamento das liquidacións da presente taxa non exclúe, en maneira algunha, o das sancións ou multas que fosen procedentes por infracción das normas de circulación ou policía urbana. A obriga de contribuír nace no momento da prestación do servizo e de se-lo caso, do subseguinte depósito o lugar designado polo Concello. O Concello poderá celebrar concerto cos garaxes da cidade para a prestación do servizo do coche-guindastre e estancia dos vehículos retirados das vías urbanas. En todo o relativo á cualificación de infraccións tributarias, así como de sancións que lles correspondan, estarase ao preceptuado nos artigos que correspondan da LXT. O Concello procederá á adxudicación de vehículos de conformidade co disposto nas Ordes do 8 de marzo de 1967 e 14 de febreiro de 1974, sobre vehículos abandonados e depositados na vía pública, en consonancia cos artigos 615 e 1781 e seguintes do CC en relación cos artigos 71 de LSV e artigo 292, II do Código de Circulación. PRIMEIRA.-Esta ordenanza fiscal comezará a aplicarse a partir da súa publicación no Boletín Oficial da Provincia, permanecendo en vigor ata a súa modificación ou derrogación expresa. Contra o presente Acordo, conforme o art.19 do Real Decreto Lexislativo 2/2004, poderase interpoñer recurso contencioso-administrativo, no prazo de dous meses contados a partir do día seguiente o da publicación deste anuncio no B. O. P. Coruña ante o Tribunal Superior de Xustiza de Galicia. En Zas, a 31 de maio de 2010. O Alcalde, Manuel Muíño Espasandín.